Prof. Stephan Joubert, bekende teoloog, skrywer, dosent, spreker en leier van e-kerk is reeds meer as vyf jaar betrokke by die CMR. Hy het al by ons jaarfunksies opgetree as boeinde spreker, skryf bydraes vir ons nuusbriewe en ondersteun ook ten volle die werk gedoen deur die CMR.
Bekende akteur, pastoor en skilder kom al 'n lang pad saam met die CMR Gauteng &dash; Oos. Johan is ook 'n inspirerende spreker vir vroue gehoor en dames oggende. Hy glo in die werk van die CMR en is ook onder andere betrokke by Huis Gideon vir pleeg kinders.
Bekende aktrise wat onlangs in "Dis Ek,Anna" 'n kragtoer vertoning gelewer het as Anna. Anna is die verhaal van 'n dogtertjie wat van kleintyd die gruwels van aanhoudende misbruik deur haar pa en ander persone moes verwerk, maar op 'n bomenslike wyse daarin kon slaag om dit te oorkom. Ons het vir Antionette genader na die rolprent uitgereik is en geluk gewens met haar ongelooflike goeie spel. Omdat dit so aktuele onderwerp en realiteit is waarmee ons maatskaplike werkers daagliks werk, ondersteun sy graag en ten volle die werk van die CMR!
Annemarie het 'n passie vir die werk deur die CMR gedoen en is reeds etlike jare betrokke by die CMR. Sy is genader om te help met 'n strategiese bestuur sessie en is is sedertdien betrokke asook met opleiding en ander behoeftes soos nodig.